Public procurement notice: Contract Notice
Published: 2020-09-04
Buyer: Δήμος Θεσσαλονίκης
Country: GR
Contract type: Services
Procedure: Open procedure
CPV classification: 30211200 | 72212220
Estimated value: 1045000 EUR
Submission deadline: 2020-10-08
Award criteria: The most economic tender

Technical requirements: Υλοποίηση υπηρεσιών, για την αναβάθμιση - επέκταση του Ολοκληρωμένου Πληροφοριακού Συστήματος Οικονομικών Υπηρεσιών (Ο.Π.Σ.Ο.Υ.).
Το αντικείμενο του έργου «Αναβάθμιση - επέκταση του Ολοκληρωμένου Πληροφοριακού Συστήματος Οικονομικών Υπηρεσιών (Ο.Π.Σ.Ο.Υ.)», είναι η αναβάθμιση και επέκταση τού ολοκληρωμένου πληροφοριακού συστήματος οικονομικών υπηρεσιών, με απώτερο σκοπό την καλύτερη και αποδοτικότερη λειτουργία του και περαιτέρω, την επέκταση της λειτουργίας του στο σύνολο των οικονομικά συνεργαζόμενων δομών του Δήμου Θεσσαλονίκης.
Προσφορές υποβάλλονται για το σύνολο των ζητουμένων παρεχόμενων υπηρεσιών και όχι για μέρος του έργου, λόγω της πολυπλοκότητας και ιδιαιτερότητάς του.
Ο συνολικός προϋπολογισμός για την υλοποίηση του έργου ανέρχεται στο ποσό του 1 295 800,00 EUR συμπεριλαμβανομένου ΦΠΑ 24 % (προϋπολογισμός χωρίς ΦΠΑ: 1 045 000,00 EUR, ΦΠΑ 24 %: 250 800,00 EUR).
Η σύμβαση θα ανατεθεί με το κριτήριο της πλέον συμφέρουσας από οικονομικής άποψης προσφοράς, βάσει της βέλτιστης σχέσης ποιότητας - τιμής.
Το φυσικό αντικείμενο του έργου περιλαμβάνει την υλοποίηση / ολοκλήρωση εφαρμογών και θέση σε λειτουργία του συνολικού συστήματος, όπως αναλύονται παρακάτω.
Πιο συγκεκριμένα, το προτεινόμενο «Αναβάθμιση - επέκταση του Ολοκληρωμένου Πληροφοριακού Συστήματος Οικονομικών Υπηρεσιών (Ο.Π.Σ.Ο.Υ.)», περιλαμβάνει:
Φάση 1: Μελέτη εφαρμογής - ανάλυση απαιτήσεων έργου: Ο ανάδοχος κατά την πρώτη φάση υλοποίησης του έργου, οφείλει να εκπονήσει μελέτη ανάλυσης απαιτήσεων, η οποία θα αποτελέσει τον βασικό οδηγό υλοποίησης τού έργου και τη βάση αναφοράς, για την παρακολούθηση τής προόδου των εργασιών, καθ’ όλη τη διάρκεια του έργου.
Φάση 2: Προμήθεια - εγκατάσταση εξοπλισμού: Ο ανάδοχος στη φάση αυτή οφείλει να ολοκληρώσει την προμήθεια και εγκατάσταση τού εξοπλισμού της κεντρικής υποδομής (π.χ. εξυπηρετητές, δικτυακός εξοπλισμός, σύστημα αποθήκευσης κ.ά.), την τοποθέτηση και διασύνδεση του συνόλου του εξοπλισμού στο φιλόξενο περιβάλλον (υφιστάμενο data center) σε συνεργασία με τους διαχειριστές, το αρμόδιο τεχνικό προσωπικό του Τμήματος Μηχανογραφικής Υποστήριξης και τον έλεγχο για την ορθή λειτουργία του εξοπλισμού. Επίσης, θα πραγματοποιηθεί η εγκατάσταση λογισμικού συστημάτων και απαραίτητων αδειών εγκατάστασης, χρήσης και λειτουργίας για όλες τις παραπάνω συσκευές.
Φάση 3: Ανάπτυξη λογισμικού, παραμετροποίηση, εγκατάσταση, μετάπτωση δεδομένων: Κατά τη διάρκεια της φάσης, θα πραγματοποιηθεί η ανάπτυξη λογισμικού εφαρμογών, η παραμετροποίηση των ψηφιακών υπηρεσιών και εφαρμογών, καθώς και η εγκατάσταση, παραμετροποίηση του απαραίτητου συστημικού (έτοιμου) λογισμικού, που απαιτείται για την υλοποίηση αυτών. Επίσης, θα πραγματοποιηθεί η μετάπτωση των δεδομένων.
Φάση 4: Εκπαίδευση: Ο ανάδοχος υποχρεούται να προετοιμάσει και να προσφέρει υπηρεσίες εκπαίδευσης - μεταφοράς τεχνογνωσίας στις διαφορετικές ομάδες χρηστών και διαχειριστών του συστήματος, με στόχο την πλήρη εξοικείωσή τους, αφενός με τις λειτουργικές ενότητες που σχετίζονται με τον ρόλο τους και αφετέρου με το σύνολο των διαδικασιών, στις οποίες εμπλέκονται για τη διεκπεραίωση των καθημερινών τους υποχρεώσεων.
Φάση 5: Πιλοτική λειτουργία: Στο πλαίσιο της συγκεκριμένης φάσης, ο ανάδοχος υποχρεούται να προβεί στον έλεγχο της λειτουργικότητας τού συνόλου του συστήματος τού έργου. Η Ε.Π.Π.Ε. κατά την εκτέλεση των σεναρίων αυτών, θα ελέγξει τόσο ότι έχουν υλοποιηθεί όλες οι λειτουργικότητες του έργου και καλύπτονται όλες οι υπηρεσίες όσο και τον χρόνο επίδοσης των υπηρεσιών αυτών.
Φάση 6: Δοκιμαστική λειτουργία: Στο πλαίσιο της συγκεκριμένης φάσης, θα είναι πρέπει να υπάρχει πλήρης επιχειρησιακή λειτουργία του συστήματος και των προσφερόμενων ψηφιακών υπηρεσιών, με την υποστήριξη από πλευράς αναδόχου σε συνθήκες εγγυημένου επιπέδου υπηρεσιών (πραγματικά δεδομένα, λειτουργία από το σύνολο των προβλεπόμενων χρηστών), με πλήρη διάθεση των ψηφιακών υπηρεσιών στους εξωτερικούς χρήστες, έτοιμο προς οριστική παραλαβή από την αναθέτουσα αρχή.
Η προμήθεια και οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):
Η συνολική διάρκεια της σύμβασης μπορεί να παρατείνεται (μετά από αιτιολογημένη απόφαση της αναθέτουσας αρχής) μέχρι το 50 % αυτής, ύστερα από σχετικό αίτημα του αναδόχου, που υποβάλλεται πριν από τη λήξη της διάρκειάς της σε αντικειμενικά δικαιολογημένες περιπτώσεις, που δεν οφείλονται σε υπαιτιότητα του αναδόχου.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν δραστηριότητα συναφή με το αντικείμενο τής σύμβασης. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού, για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου, σχετικά με την άσκηση τού συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην ΕΛΛΑΔΑ οικονομικοί φορείς, θα πρέπει να είναι εγγεγραμμένοι στο οικείο επαγγελματικό μητρώο, εφόσον κατά την κείμενη νομοθεσία απαιτείται η εγγραφή τους, για την υπό ανάθεση υπηρεσία.

Award value: 1045000